একই ঘটনার পুনরাবৃত্তি! কুনোর জঙ্গলে মৃত্যু চিতার

ওয়েবডেস্ক- মধ্যপ্রদেশের (Madhy Pradesh) কুনো জাতীয় উদ্যানে (Kuno National Park) একই ঘটনা পুনরাবৃত্তি। মৃত্যু হল চিতার (Cheetah) । শাবকটিকে জঙ্গলে ছাড়ার ২৪ ঘণ্টার মধ্যে দেহ উদ্ধার হয়। কী কারণে শাবকটির মৃত্যু তা এখনও স্পষ্ট নয়। তবে বন দফতরের প্রাথমিকভাবে অনুমান, রাতে মায়ের কাছ থেকে একটি শাবককে আলাদা হয়ে পড়েছিল। সেই কারণে মৃত্যু ঘটলেও ঘটতে পারে।

এই ঘটনায় চাঞ্চল্য ছড়িয়েছে। বৃহস্পতিবার চিতাশাবকটিএ জঙ্গলে ছাড়া হয়। শুক্রবার শাবকটির দেহ উদ্ধার হয়েছে বলে বন দফতর সূত্রে খবর। বন দফতরের এক আধিকারিক জানিয়েছেন, যে চিতাটির দেহ উদ্ধার হয়েছে সেটি বীরার শাবক। বয়স ছিল ১০ মাস।

প্রসঙ্গত, বৃহস্পতিবার ছিল আন্তর্জাতিক চিতা দিবস। ওই দিন মুখ্যমন্ত্রী মোহন যাদব বীরা নামে একটি স্ত্রী চিতা ও তার দুই শাবককে কুনো জঙ্গলে ছাড়েন।

চিতার মৃত্যু কী কারণে তা এখনও জানা যায়নি। বন দফতর সূত্রে খবর, বীরা ও তার দুই শাবক সুস্থ ও সবল। তার পরেও কীভাবে মৃত্যু হল তা প্রশ্নের মুখে।

কুনোতে এই মুহূর্তে ২৮টি চিতা রয়েছে। তার আটটি পূর্ণবয়স্ক (৫টি স্ত্রী ও তিনটি পুরুষ চিতা)। শাবক রয়েছে ২০টি। প্রতিটি চিতাই সুস্থ ও সবল বলে জানিয়েছেন কুনো জাতীয় উদ্যান কর্তৃপক্ষ। এর আগেও বেশ কয়েকটি চিতার মৃত্যু হয়েছিল কুনোতে। তখন জানা গিয়েছিল পরিবেশের সঙ্গে খাপ খাওয়াতে পারেনি।

আরও পড়ুন- পঞ্চম দিনেও অচলাবস্থা ইন্ডিগোর, বাতিল ১০০-বেশি উড়ান

প্রসঙ্গত, ২০২২ সালের সেপ্টেম্বরে নামিবিয়া থেকে পাঁচটি স্ত্রী এবং তিনটি পুরুষ চিতা আনা হয় কুনো জাতীয় উদ্যানে। ২০২৩ সালে দক্ষিণ আফ্রিকা থেকে আরও ১২টি চিতা আনা হয় এই কুনোয়। তার পর থেকে সুরজ, শৌর্য, তেজস, শাশা এবং নভা-সহ কয়েকটি চিতার মৃত্যু হয়েছে।

দেখুন আরও খবর-